# Zamenhofa Tago

|  |  |
| --- | --- |
|  | Por ĉiuj Esperanto-festotagoj, ekzemple Tago de Esperanto (la 26-an de julio), vidu Esperanto-festotagoj.
 |

| Zamenhofa Tago
 |
| --- |
|
 Esperantistoj festantaj la Zamenhofan Tagon en Kalio, Kolombio, 2018
 |
| **ĉiujara okazaĵo • konsciiga tago** |
| **Alia nomo** | Tago de la Esperanto-libro, tago de la Esperanto-kulturo
 |
| **Festata** | De la esperantistoj tra la tuta mondo
 |
| **Speco** | Esperanta
 |
| **Dato** | 15-a de decembro
 |
| **Kutimoj kaj tradicioj** | Renkontiĝi kun amikoj por paroli Esperanton, donaci libron.
 |
|  |

La **Zamenhofa Tago** (15-a de decembro) estas la naskiĝtago de L. L. Zamenhof (1859-1917), la iniciatinto de Esperanto, kaj la plej vaste celebrata festotago en Esperantujo.

Sub diversaj aliaj nomoj la Zamenhof-tago estas ankaŭ konata por esti **Esperantotago.**

## Tago de Esperanto

Ekde 1927, tiu datreveno estas samtempe la

* **Tago de la Esperanto-kulturo**, ankaŭ nomata **Tago de la Esperanta kulturo** kaj la
* **Tago de la Esperanto-libro**, ankaŭ nomata **Tago de la Esperanto-Librotago **Tago de la Esperanto-literaturo**.

En tiu tago (aŭ en alia konvena semajntago ĉirkaŭ ĝi) esperantistoj tra la mondo okazigas specialajn renkontiĝojn por festi la okazon. La idearo de Esperanto kaj la proksimeco de la Zamenhofa tago al Kristnasko instigas la kunvenintojn interŝanĝadi donacojn (prefere librojn verkitajn en Esperanto) kaj bondezirojn. Foje okazas dum tiaj kunvenoj ankaŭ prelegoj pri L. L. Zamenhof.

## Alternativa dediĉo

Naskiĝtaga kuko al L.L. Zamenhof en Bjalistoka Esperanto-Societo, 2014
Esperantlingva afiŝo de UEA okaze de la Tago de Homaj Rajtoj 2019 kaj la Esperanto-tago 2019. Ĝi estas uzita en la Gazetara komuniko numero 837.
La Esperanta Civito registras la Zamenhof-tagon en sia konstitucio kiel la "*Tago de la Esperanto-kulturo"*.

La Esperanta Civito ankaŭ proponis la celebradon de la 15-a de decembro kiel la Tago de Esperanto-literaturo, Tago de la Esperanto-libro aŭ la Esperanto-Librotago. Tial ili kuraĝigas Esperanto-organizaĵojn kiuj okazigas renkontiĝojn dum tiu tago aldoni libro-recenzon aŭ poem-deklamadon al la programado, aŭ anonci publikigon de nova libro. Tradicie en tiu tago oni aĉetu almenaŭ unu libron, aŭ alian kulturaĵon en Esperanto.

Ĉe la nivelo de unuopuloj, oni povas aĉeti libron aŭ komenci novan libron aŭ per simila taŭga maniero celebri la Esperanto-literaturon en tiu tago.

## Origino de la tradicio

La tradicio devenas jam de la 1920-aj jaroj, kiam laŭ propono de diversaj intelektuloj kaj aktivuloj (interalie Julio Baghy kaj Nikolao Nekrasov), la 15-a de decembro estis elektita kiel Esperanto-festotago.

## 2009

La 15-an de decembro 2009 pasis 150 jaroj ekde la naskiĝo de Zamenhof, kio estis festita per pluraj eventoj. Tiutage la urbestraro de Bjalistoko inaŭguris novan Zamenhof-centron kaj en Novjorko okazis simpozio omaĝe al Zamenhof kun prelegoj de Arika Okrent, Humphrey Tonkin kaj aliaj profesoroj. La serĉilo Google ornamis tiutage sian emblemon per la Esperanto-flago honore al la okazo (Google Doodle), kio igis proksimume 2 milionojn da personoj klaki ĝin kaj legi vikipedian artikolon pri Zamenhof aŭ esperanto.

## Referencoj

## Vidu ankaŭ

* Esperantotago
* Esperanto-tago (apartigilo)
* Esperanto-festotagoj

## Eksteraj ligiloj

* Propono por la tago de Esperanto-libro kaj Zamenhof-festo *(esperante)*
* Zamenhoftagaj festoj en Hispanio Arkivigite je 2007-09-27 per la retarkivo Wayback Machine *(esperante kaj hispane)*
* Zamenhofa Festo 2006 - videaĵo pri festado de kelkaj esperantistoj en Albersdorf, Germanio